Etter tre sesonger i Mora ble han den 23. april 2008 presentert som spiller for «norskeklubben» Färjestads BK sammen med landslagskollegene Jonas Holøs og Marius Holtet. Med klubben var han med å vinne SM-gull og seriemesterskapet (the double) sesongene 2008/2009 og 2010/2011. I sesongen 2008/09 spilte han i rekke med Emil Kåberg og Eero Somervuori. Sesongen 2010/11 var han igjen med på å vinne SM-gull med Färjestad, og for sin innsats i sluttspillet ble Bastiansen kåret til sluttspillets mest verdifulle spiller.